### Beslutning

Anbefales.

### Sagsfremstilling

## Resume og sagens baggrund

[adresse] 2021-2032 skal revideres, så en ny kommuneplan kan vedtages inden udgangen af 2025. Kommuneplanrevisionen sker som opfølgning på *[adresse] udviklingsstrategi frem mod 2035 - Fremgang får flere med i fællesskabet* og i henhold til Planloven. Sagen lægger op til, at Kommunalbestyrelsen igangsætter revisionen af kommuneplanen, med afsæt i beskrivelsen af den proces og de temaer som revisionen forventes at behandle.

## Indstillinger

Direktøren indstiller, at revisionen af Kommuneplan 2021 igangsættes inden for rammerne af den fremlagte proces og tidsplan.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Hvad er en Kommuneplan?*

Kommuneplanen fastlægger for en periode på 12 år de overordnede mål og retningslinjer for kommunes udvikling, såvel i byerne som i det åbne land. Kommuneplanen har afsæt i planloven og statslige udmeldinger om kommuneplanlægningen, og den skal afspejle landsplanlægningen og regional planlægning. Den nye Kommuneplan skal være vedtaget inden udgangen af indeværende [adresse].

Astrid Bach og Landdistriktsstyrelsen offentliggjorde i juni 2023 *Oversigt over nationale interesser i kommuneplanlægning.*Der er ingen nye temaer i oversigten. Kommuneplanen skal revideres hvert 4. år og giver bl.a. et billede af, hvilke planmæssige arealdisponeringer Kalundborg Kommune forventer at arbejde med i den kommende planperiode fra 2025-2029.

*Proces, tidsplan samt temaer til revision*Der vil med Kommuneplan 2025 blive foretaget en fuld revision af kommuneplanen, jf. beslutning i Udviklingsstrategien. En række temaer vil være særligt i fokus, på andre områder vil der være tale om ajourføring af gældende grundlag. Processen for revisionsarbejdet er opdelt i følgende fire faser (jf. bilag 1).

Fase I:Forberedelse og rammesætning (januar 2024 - juni 2024).
Indledningsvis har administrationen arbejdet med at organisere og tilrettelægge revisionsarbejdet.

Fase II: Revision og behandling af plantemaer (juli 2024 - april 2025). Kalundborg *Kommunes udviklingsstrategi frem mod 2035 - Fremgang får flere med i fællesskabet*, er Kommunalbestyrelsens bud på, hvordan kommunen skal udvikle sig frem mod 2035 og er samtidig afsæt for temarevisionen i kommuneplanrevisionen.

Udviklingsstrategien peger på følgende temaer:

* Det åbne land. Herunder multifunktionel arealanvendelse og udpegninger fx landskabsområder og skovrejsningsområder.
* Store VE-anlæg. Fx solcelleplanlægning, biogas og evt. mulighed for at samle forskellige VE-anlæg inden for et område (såkaldte energiøer).
* Boliger. Sikre tilstrækkelig rummelighed og mulighed for at tilbyde rammer for varierede boligtyper og boformer i hele kommunen.
* Erhvervsområder: Sikre tilstrækkelig rummelighed for erhvervsudbygning, særligt i Kalundborg øst.
* Udvikling af lokalcenterbyer
* Turisme

Derudover vil revisionen omhandle en række tekniske rettelser af kommuneplanen, fx til indholdet i retningslinjer og rammebestemmelser.

Fase III: Politisk behandling af planforslag og offentlig høring (maj 2025 - oktober 2025).
Planforslaget skal sammen med en miljøvurdering godkendes af Kommunalbestyrelsen og fremlægges i høring.

I høringsperioden kan Kommunalbestyrelsen beslutte at afholde et borgermøde.

Fase IV: Endelig vedtagelse og offentlig bekendtgørelse af Kommuneplan 2025 (november 2025 - februar 2026).
Indkomne høringssvar behandles og Kommuneplan 2025 fremlægges til endelige vedtagelse i Kommunalbestyrelsen.

*Restrummelighed i arealudlæg*
Som afsæt for den fremtidige byudvikling i Kalundborg Kommune og undersøgelsen af behovet for at udlægge nye arealer til bolig- og erhvervsformål, har administrationen foretaget en foreløbig analyse af de arealer, der forventes at være til rådighed for udvikling i planperioden. Den foreløbige restrumlighedsanalyse fremgår af bilag 2.

Konklusionerne er, at der i den aktuelle planperiode er sket et markant fald i restrummeligheden for arealer til både boliger og erhverv. Udviklingen er markant i Kalundborg by, med en fald på 51% for boliger og 58% for erhvervsarealer. Billedet er et udtryk for den positive udvikling og høje aktivitet i Kalundborg, men også en fortælling om, at hvis udviklingen fortsat skal kunne understøttes, forudsætter det et blik på tilgængelige arealer til boliger og erhverv.

Derfor vil der i revisionen blive arbejdet med, hvor der bør udlægges nye arealer eller hvor eksisterende arealer kan omlægges. Fx fortsat udvikling af boligområder nord for [adresse], Kalundborg, og evt. omlæggelse af ikke udnyttet arealudlæg til boligformål i Svebølle.

Erhvervsområderne udlagt øst for Hovvejen ved sidste kommeplanrevision er stort set opbrugte, hvorfor der bør arbejdes med at udlægge yderligere arealer. Desuden er der en mangel på erhvervsområder til mindre industri og håndværkervirksomheder i hele kommunen.

*Andre, parallelle planopgaver*Administrationen forventer desuden, at der parallelt med revisionsarbejdet vil blive arbejdet med planopgaver, som vil have en afsmittende effekt på kommuneplanen. Som eksempler herpå kan særligt nævnes:

Erhvervsudvikling i [adresse]:

* Udvikling af erhvervsområde [adresse] med ny motorvej, planlægning af kommunale veje samt udpegning af arealer til erhvervsudbygning.
* Udvikling af konkrete tiloversblevne arealer i forbindelse med anlæg af rute 23-motorvej, dvs. arealer langs motorvejstraceet som ikke længere kan udnyttes til landbrugsdrift, fordi de er for små, ukurante og utilgængelige.

Byudvikling:

* Udviklingsplan for område mellem [adresse]. [adresse] og Elmegade m.fl.

Områderne mellem [adresse]. [adresse] og Elmegade og [adresse] og jernbanen rummer muligheder for byomdannelse med flere boliger og eksempelvis detailhandel i området mod jernbanen.

Det åbne land:

* Projekt for [adresse] og Rørmosen.

[adresse] og Kalundborg Kommune arbejder sammen om et projekt langs med [adresse], som skal hjælpe med vandhåndtering omkring [adresse] og skabe afvandingsmuligheder for motorvejen og de nye bolig- og erhvervsområder i den østlige del af Kalundborg. Projektet indeholder en pumpe-dige løsning ved udløbet af [adresse], som skal forhindre stormflodshændelser fra havet. Projektet skal også medvirke til at håndtere overfladevandet fra de stigende nedbørsmængder og skabe forsinkelser langs Kærby Å-systemet, der kan danne nye værdifulde naturområder og genskabe et vådområde i Rørmosen, som kan tilbageholde vand og dermed mindske risikoen for oversvømmelser i [adresse].

*Mulighed for temadrøftelser*I perioden fra oktober 2024 til februar 2025 vil det være muligt at tilrettelægge temamøder i fagudvalg og Kommunalbestyrelsen. Det kan fx omhandle følgende overordnede temaer:

* Det åbne land
* Udlæg af arealer erhvervsudvikling
* Udlæg af arealer til boligudvikling
* Andre temaer efter politisk ønske

## Økonomiske konsekvenser

Ingen.